PATVIRTINTA

Šiaulių „Rasos“ progimnazijos direktoriaus 2018-10-12

įsakymu Nr. V-

# ŠIAULIŲ „RASOS“ PROGIMNAZIJOS

**SOCIALINIŲ KOMPETENCIJŲ UGDYMO (SKU) VEIKLOS ORGANIZAVIMO TVARKOS APRAŠAS**

**I SKYRIUS**

**BENDROJI DALIS**

1. Socialinių kompetencijų ugdymo(si) sistemos aprašas parengtas vadovaujantis Bendraisiais ugdymosi planais, Šiaulių miesto savivaldybės lyderystės modeliu „Socialinių kompetencijų ugdymo sistema Šiaulių miesto savivaldybės bendrojo ugdymo mokyklose“, Šiaulių miesto vaiko asmenybės ūgties koncepcija, Vaikų turizmo renginių organizavimo aprašu.
2. Socialinių kompetencijų ugdymas (SKU) – asmeniui ir visuomenei naudinga ugdomoji veikla, skirstoma į 3 grupes:
   1. socialinė - pilietinė, kraštotyrinė, ekologinė, karitatyvinė, pedagoginė, mokslinė – tiriamoji;
   2. savanoriška veikla;
   3. ugdymas karjerai.
3. Socialinė kompetencija – tai toks elgesys ir jo formos, kurias mokinys turi būti įvaldęs, kad galėtų dalyvauti socialiniame gyvenime, gebėtų prisitaikyti prie skirtingų socialinių kontekstų/ reikalavimų (mokykla, šeima, visuomenė), .
4. Socialiniai partneriai – su Šiaulių „Rasos“ progimnazija bendradarbiaujančios organizacijos, Šiaulių miesto SKU modelio partnerės – verslo organizacijos, Kultūros, švietimo, sporto, sveikatos, socialines paslaugas (globa, rūpyba) teikiančios įstaigos, teisėsaugos, krašto apsaugos institucijos, asociacijos ir kt.

# II SKYRIUS

# TIKSLAS IR UŽDAVINIAI

1. SKU tikslas – formuoti ir stiprinti mokinių socialinius įgūdžius. plėtoti dvasines asmens savybes, gebėjimus ir vertybines orientacijas, būtinas sėkmingai socialinei integracijai.
2. SKU uždaviniai:
   1. ugdyti aktyvų, atsakingą, kūrybišką mokinį;
   2. skatinti bendrauti ir bendradarbiauti, organizuoti ir dalyvauti mokyklos, miesto renginiuose, akcijose ir kt.;
   3. atpažinti savo emocijas ir išmokti jas kontroliuoti, turėti savo nuomonę ir gebėti ją pagrįsti;

6.4 mokyti laiko vadybos;

6.5. skatinti dalyvauti mokyklos savivaldoje.

# III SKYRIUS

# VEIKLOS ORGANIZAVIMAS IR TVARKA

1. SKU veikla siejama su mokyklos bendruomenės tradicijomis ir poreikiais, vykdomais projektais, kultūrinėmis bei socializacijos programomis, popamokine veikla, bendravimu ir bendradarbiavimu su socialiniais partneriais.
2. SKU veikla organizuojama remiantis progimnazijos veiklos, ugdymo, ugdymo karjerai, popamokinės veiklos planu, klasės vadovo darbo su klase planu, progimnazijos vaikų turizmo renginių aprašu, interaktyviu Šiaulių miesto SKU kalendoriumi.
3. SKU veikla - sudėtinė ugdymo proceso dalis. 1 - 4 klasių mokiniams SKU veikla yra rekomenduotino pobūdžio, 5 - 8 klasėse - privaloma, atsižvelgiant į mokinių amžių: per mokslo metus 5 - 6 klasėse - 10 val. ir daugiau, 7 - 8 klasėse - 15 val. ir daugiau.

5–8 klasių mokiniai pildo „Savistabos lapą“, kuriame pažymi surinktų valandų skaičių **(priedas Nr. 1).** Pusmečių pabaigoje duomenis pateikia klasių vadovams.

1. Mokinių SKU veiklas fiksuoja klasių auklėtojai, dalykų mokytojai, pagalbos mokiniui specialistai, neformaliojo vaikų švietimo vadovai, karjeros ugdymo specialistai, visuomenės sveikatos priežiūros specialistas, mokyklos administracija mokyklos elektroninio dienyno skiltyse „Pagyrimai“, mokinio asmeninės pažangos segtuve (MAP).
2. Po įvykdytos veiklos per klasės valandėles, susitikimus su ugdymo karjerai ir kt. specialistais, veiklą organizavusiais mokytojais, remiantis įvykdytomis užduotimis, vykdoma refleksija žodžiu ir raštu – karjeros žurnale, kuriame yra šie dokumentai: „Profesijų pažinimo dokumentas“ ir „Profesinės konsultacijos dokumentas“ **(priedas Nr. 2).**
3. SKU veikla organizuojama mokykloje bei kitose aplinkose.
4. Socialinė - pilietinė bei ugdymo karjerai veikla organizuojama ugdymo proceso metu, savanoriška - pagal mokinio pasirinktą arba organizatorių nustatytą laiką, suderinus su mokinio tėvais **(priedas Nr. 3).**
5. Rekomenduotinas ugdymo karjerai (profesinio veiklinimo) grupės dydis – mokinių skaičių nurodo organizatorius.
6. SKU veikla viešinama progimnazijos internetiniame puslapyje, elektroniniame dienyne, socialiniame tinkle Facebook, mokyklos informacinėje lentoje, TV, per mokytojų, mokinių, tėvų susirinkimus, renginius, Šiaulių miesto SKU kalendoriuje.

# VI SKYRIUS

# FUNKCIJOS

1. Už SKU veiklos koordinavimą, įgyvendinimo priežiūrą ir SKU veiklos fiksavimą virtualiame Šiaulių miesto SKU kalendoriuje atsakingas karjeros ugdymo specialistė.
2. Ugdymo karjerai specialistas atsakingas už progimnazijos ugdymo karjerai plano sudarymą, mokinių ugdymo karjerai stebėsenos duomenų perdavimą UKSMIS sistemoje, poreikių tyrimą, pagalbą integruojant ugdymą karjerai į klasių vadovų, mokytojų, pagalbos specialistų veiklą, SKU veiklos, individualių ir grupinių konsultacijų organizavimą ir veiklos apskaitą, bendradarbiavimą su socialiniais partneriais, tėvų informavimą, veiklos viešinimą, atsiskaitymą už SKU veiklą Mokytojų susirinkimui ir progimnazijos direktoriui.
3. Klasių vadovas atsakingas už SKU veiklos planavimą, organizavimą, informacijos, susijusios su SKU veiklomis, pateikimą klasės bendruomenei, moksleivių motyvavimą, turizmo 3 dokumentų, užduočių rengimą ir refleksiją, pagalbą mokiniams pildant savistabos lapus ir asmeninės pažangos segtuvą, apklausų vykdymą.
4. Dalyko mokytojas, pagalbos mokiniui specialistas atsakingas už SKU veiklos organizavimą, mokinių lydėjimą į veiklas, turizmo dokumentų pildymą, užduočių rengimą ir refleksiją, pagalbą mokiniams asmeninės pažangos segtuvą, apklausų vykdymą ir SKU integraciją į pamokas ir metodinę veiklą.